સદ્ગુરુઓ અને સંતોની આજ્ઞા અને અનુવૃત્તિમાં રહી તેમણે દરેક ઉત્સવ સમૈયાઓમાં અનેકવિધ અથાક સેવાઓ સફળ રીતે પર પાડીને નાની ઉંમરમાં સંતો અને હરિભક્તોનો ખુબજ રાજીપો પ્રાપ્ત કર્યો હતો. ગુરુકુલ પરિવારના સ્વયંસેવકો અને વિદ્યાર્થીઓના આ લાડીલા સંત પૂજ્ય ગોવિંદપ્રસાદદાસજી સ્વામીએ તા. ૦૪ ઓક્ટોબર ૨૦૧૭ ના રોજ શ્રી સ્વામિનારાયણ ગુરુકુલ અમદાવાદ ખાતે પૂજ્ય સદ્ગુરુ પુરાણી સ્વામી શ્રી ભક્તિપ્રકાશદાસજી સ્વામી, પૂજ્ય પુરાણી શ્રી હરિસ્વરૂપદાસજી સ્વામી અને સંતોના સાનિધ્યમાં સવારે ૦૫:૪૫ કલાકે ધૂન ભજન સાથે અંતિમ શ્વાસ લીધા હતા.